फतेहपुर, राजस्थान

फतेहपुर (Fatehpur) भारत के राजस्थान राज्य के सीकर ज़िले में स्थित एक नगर है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
फतेहपुर शेखावाटी, राजस्थान शेखावाटी क्षेत्र के सीकर जिले का एक छोटा सा शहर है। यह आजकल आसपास के गांवों के लिए एक तहसील कार्यालय है। जैसा कि नाम से पता चलता है कि फतेहपुर की स्थापना नवाब फतेह खान ने 1451 में की थी, बाद में इसे शेखावत राजपूतों ने जीत लिया था। फतेहपुर को शेखावाटी की सांस्कृतिक राजधानी भी कहा जाता है। यह राष्ट्रीय राजमार्ग ५२ पर जयपुर और बीकानेर के बीच पड़ता है। इस नगर में अनेक हवेलियाँ है, और इन हवेलीओं की वजह से फतेहपुर  को "ओपन आर्ट गॅलेरी" भी कहा जाता है, जिन मे  गोयनका हवेली, बेहलिम किंगडम हवेली, जगन्नाथ लोहिया हवेली, ली - प्रिंस नेडाइन हवेली, सरफ हवेली, सीताराम केडीया हवेली  मुख्यतर हैं। फतेहपुर के लिये जयपुर  चूरू, झुन्झुनूं, सीकर, सरदारशहर से बसें उपलब्ध है। शहर में राष्ट्रीय राजमार्ग ५८ का भी एक छोर है। फतेहपुर शेखावाटी रेलवे स्टेशन चूरू - जयपुर  लाईन पर स्थित है।

फतेहपुर शेखावाटी रेलवे स्टेशन
फतेहपुर शेखावाटी रेलवे स्टेशन सीकर जिले में है जो इसे भारतीय राज्य राजस्थान का एक महत्वपूर्ण रेलवे स्टेशन बनाता है। फतेहपुर शेखावाटी का स्टेशन कोड नाम 'FPS' है। सबसे व्यस्त और आबादी वाले भारतीय राज्यों में से एक, राजस्थान के हिस्से के रूप में, फतेहपुर शेखावाटी रेलवे स्टेशन को भारतीय रेलवे के शीर्ष सौ ट्रेन टिकट बुकिंग और ट्रेन यात्रा स्टेशनों में जाना जाता है। फतेहपुर शेखावाटी (FPS) जंक्शन से गुजरने वाली ट्रेनों की कुल संख्या 20 है।

'''फतेहपुर में घूमने के लिए महल

बाबा लक्ष्मीनाथ जी का एतिहासिक मंदिर जो लगभग 500 वर्ष पुराना है जिसे फतेहपुर शेखावाटी निवासी नगर सेठ या ठाकुर जी के नाम से पुकारते हैं 

बुद्धि गिरी जी की समाधि 

द्वारकाधीश मंदिर (मंदिर) :- 19वीं शताब्दी में सेठ आशाराम जी पोद्दार द्वारा निर्मित है। यह इमारत शेखावाटी के फ्रेस्को चित्रों से समृद्ध है।

दो जांटी बालाजी धाम (मंदिर) :- यह एक प्रसिद्ध भगवान हनुमान मंदिर (मंदिर) है जो चमत्कारों और भक्तों की मनोकामना पूरी करने के लिए जाना जाता है।

फतेहपुर लोकप्रिय रूप से शेखावाटी की सांस्कृतिक राजधानी के रूप में जाना जाता है। यह यात्रा करने के लिए आश्चर्यजनक स्थलों से भरा है, जिनमें द्वारकाधीश मंदिर, सिंघानिया हवेली, नादिन ले प्रिंस सांस्कृतिक केंद्र और फतेहचंदका हवेली अधिक उल्लेखनीय हैं।

 इन्हें भी देखें 
 सीकर ज़िला

 सन्दर्भ 

kwatch news 

श्रेणी:राजस्थान के शहर
श्रेणी:सीकर ज़िला
श्रेणी:सीकर ज़िले के नगर